Document ID: 31998R0623

Komisijas Regula (EK) Nr. 623/98
(1998. gada 19. marts),
ar kuru groza Regulu (EK) Nr. 577/97, ar ko paredz dažus sīki izstrādātus noteikumus, lai piemērotu Padomes Regulu (EK) Nr. 2991/94, ar ko nosaka standartus ziežamajiem taukiem, un Padomes Regulu (EEK) Nr. 1898/87 par piena un piena produktu tirdzniecībā izmantoto apzīmējumu aizsardzību
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1987. gada 2. jūlija Regulu (EEK) Nr. 1898/87 par piena un piena produktu tirdzniecībā izmantoto apzīmējumu aizsardzību [1], kurā jaunākie grozījumi izdarīti ar Austrijas, Somijas un Zviedrijas Pievienošanās aktu, un īpaši tās 4. panta 2. punktu,
tā kā 3. pants Komisijas 1997. gada 1. aprīļa Regulā (EK) Nr. 577/97, ar ko paredz dažus sīki izstrādātus noteikumus, lai piemērotu Padomes Regulu (EK) Nr. 2991/94, ar ko nosaka standartus ziežamajiem taukiem, un Padomes Regulu (EEK) Nr. 1898/87 par piena un piena produktu tirdzniecībā izmantoto apzīmējumu aizsardzību [2], kurā jaunākie grozījumi izdarīti ar Regulu (EK) Nr. 2181/97 [3], paredz noteikumus apzīmējuma "sviests" izmantošanai attiecībā uz saliktiem produktiem, kā noteikts Regulas (EEK) Nr. 1898/87 2. panta 3. punktā, tā kā tas paredz, ka minimālais piena tauku saturs saliktiem produktiem ar apzīmējumu "sviests" ir 75 %;
tā kā Regulas (EK) Nr. 577/97 4. pants nosaka procedūru, kas jāievēro, lai iegūtu atļauju izmantot apzīmējumu "sviests" attiecībā uz saliktiem produktiem, kuru būtiska daļa ir sviests, bet minimālais piena tauku saturs 75 % nevar tikt ievērots tehnisku un/vai organoleptisku iemeslu dēļ;
tā kā pieredze rāda, ka šo procedūru būtu grūti piemērot katrā atsevišķā gadījumā tā, lai nodrošinātu taisnīgumu un konsekvenci; tā kā saliktu produktu, kas satur sviestu, apzīmēšanai būtu jāpieņem vienkārši un viegli saprotami noteikumi; tā kā šajos noteikumos būtu jāņem vērā saliktu produktu tirgus attīstība;
tā kā vispārīgi noteikumi par apzīmējuma "sviests" izmantošanu saliktiem produktiem, kuru būtiska daļa ir sviests un kuru minimālais piena tauku saturs ir mazāks nekā 75 %, bet sasniedz vismaz 62 %, ir pieņemami, ja apzīmējumā ir iekļauti termini, kas nodrošina, ka pircējs netiek maldināts;
tā kā produkti, kas sastāv no sviesta, cukura un alkoholiskā dzēriena, veido labi definētu saliktu produktu grupu ar atšķirīgām īpašībām; tā kā būtu jāpieņem īpaši noteikumi apzīmējuma "sviests" izmantošanai attiecībā uz šiem produktiem;
tā kā, lai nodrošinātu, ka tiek pilnībā sasniegti Regulas(EEK) Nr. 1898/87 mērķi, ņemot vērā lielo piena tauku satura amplitūdu saliktajos produktos, attiecībā uz kuriem var gūt labumu no apzīmējuma "sviests" izmantošanas, ir nepieciešams šā apzīmējuma lietošanai izvirzīt noteikumu, ka uz produkta etiķetes tiek norādīts piena tauku saturs;
tā kā Piena un piena produktu pārvaldības komiteja nav sniegusi atzinumu tās priekšsēdētāja noteiktajā termiņā,
IR PIEŅĒMUSI ŠO REGULU.
1. pants
Regulu (EK) Nr. 577/97 groza šādi.
1. Tās 3. pantu aizstāj ar šādu pantu:
"3. pants
1. Apzīmējumu "sviests". drīkst izmantot saliktiem produktiem, kuru būtiska daļa Regulas (EEK) Nr. 1898/87 2. panta 3. punkta nozīmē ir sviests, ja galaprodukts satur vismaz 75 % piena tauku un ir ražots tikai no sviesta Regulas (EK) Nr. 2991/94 pielikuma A daļas 1. punkta nozīmē un no citas pievienotas, aprakstā minētas sastāvdaļas vai sastāvdaļām.
2. Apzīmējumu "sviests". drīkst izmantot saliktiem produktiem, kas satur mazāk nekā 75 % piena tauku, bet vismaz 62 % piena tauku, ja ir izpildītas pārējās 1. punktā minētās prasības, un ja produkta apzīmējumā ir termins "sviesta produkts"..
3. Atkāpjoties no 1. un 2. punkta, apzīmējumu "sviests". drīkst izmantot saistībā ar vārdu vai vārdiem, kas apzīmē III pielikumā uzskaitītos produktus, kuri satur vismaz 34 % piena tauku.
4. Uz apzīmējuma "sviests". izmantošanu, ievērojot 1., 2. un 3. punktu, attiecina prasību norādīt produkta marķējumā un noformējumā piena tauku saturu, un, ja pārējās sastāvdaļas satur taukus, kopējo tauku saturu.
5. Otrajā punktā minētajam terminam "sviesta produkts". un 4. punktā minētajām norādēm ir jābūt redzamā vietā, skaidri saredzamām un salasāmām".
2. Svītro 4. pantu.
3. Šīs regulas pielikums kļūst par III pielikumu.
2. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
To piemēro no 1998. gada 1. septembra.
Šī regula uzliek saistības kopumā un ir tieši piemērojama visās dalībvalstīs.
Briselē, 1998. gada 19. martā

Labels: 3
17